SET ปิดเช้าวูบ 10 จุด ตามตปท. หลังสงครามการค้าสหรัฐฯ-จีนยังระอุ!
SET ปิดเช้าวูบ 10 จุด ตามตปท. หลังสงครามการค้าสหรัฐฯ-จีนยังระอุ! โดยดัชนีปิดตลาดเช้านี้ที่ระดับ 1,610.86 จุด ลดลง 10.41 จุด หรือ 0.64 จุด มูลค่าการซื้อขาย 2.96 หมื่นล้านบาท 
16 พ.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,610.86 จุด ลดลง 10.41 จุด หรือ 0.64 จุด มูลค่าการซื้อขาย 2.96 หมื่นล้านบาท 
10 หุ้นกดดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้ปรับฐาน ได้รับจิตวิทยาลบจากสงครามการค้าระหว่งสหรัฐฯ และจีน ที่ดูเหมือนภาพจากสหรัฐฯจะกดดันจีนในการออกนโยบายควบคุมเรื่องทรัพย์สินทางปัญญา ซึ่งการเจรจาของทั้งสหรัฐฯ และจีนจะสำเร็จได้หรือไม่ให้ติดตามการประชุม G20 ต่อไป
ส่วนตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบสลับกัน โดยดัชนีฯมีการเคลื่อนไหวตั้งแต่ ติดลบ 0.4-0.5% ไปจนถึงบวก 0.2-0.3%
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะค่อย ๆ ฟื้นตัว โดยมีแนวรับ 1,609-1,604 จุด ส่วนแนวต้านที่ 1,630 จุด พร้อมให้ติดตามปัจจัยการเมืองในประเทศ โดยเฉพาะจุดยืนของสองพรรคใหญ่คือ พรรคประชาธิปัตย์ และพรรคภูมิใจไทย เป็นต้น
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF    มูลค่าการซื้อขาย 2,008.74 ล้านบาท ปิดที่   98.25 บาท ลดลง  4.25 บาท
PTTEP   มูลค่าการซื้อขาย 1,321.58 ล้านบาท ปิดที่  128.50 บาท ราคาไม่เปลี่ยนแปลง
SCC     มูลค่าการซื้อขาย 1,237.26 ล้านบาท ปิดที่  460.00 บาท ราคาไม่เปลี่ยนแปลง
BEAUTY  มูลค่าการซื้อขาย 1,113.68 ล้านบาท ปิดที่    4.18 บาท ลดลง  0.20 บาท
EA      มูลค่าการซื้อขาย   904.13 ล้านบาท ปิดที่   50.75 บาท ลดลง  0.75 บาท